text: Ups - politikere fortryder 
  18 august 2011 kl. 11.57
  Esbjerg-politikere i fagudvalg vil alligevel ikke give sig selv mere i løn.
  Medlemmerne Teknik- og forsyningsudvalget i Esbjerg Kommune erkender nu, at de ikke burde have tildelt sig selv ekstra honorarer. Det sker efter stærk kritik både folkeligt og blandt byrådskolleger.
  
  Før var det gratis 
  Udvalget bevilligede sig selv 225.000 kroner for bestyrelsesarbejde i Esbjerg Forsyning. Forsyningsselskabet blev udskilt fra kommunen i 2010 og udvalgsmedlemmerne blev gjort til bestyrelsesmedlemmer. De 225.000 kroner er altså betaling for et stykke arbejde, som medlemmerne tidligere gjorde gratis.
  
  100.000 kr. til Freddie Madsen 
  Formand Freddie Madsens (DF) ekstra vederlag lyder på 100.000 årligt, men det er han nu parat til at vinke farvel til.
  - Jeg kan godt se nu, at 100.000 kr. i honorar til formanden er for meget. Men lad nu forvaltningen finde frem til en model, og uanset hvad, så går jeg ind for det. Vi skal hverken score eller ikke-score på det her, siger han til JydskeVestkysten.
  